text: Brækkede nakken efter glatføreuheld 
  22 februar 2015 kl. 10.07
  Frontalt sammenstød mellem to biler på Kolding Landevej ved Fredericia sent i går aftes. 60-årig kvinde knækkede nakken. Det oplyser Fredericiainfo.dk
  En 60-årig kvinde mistede kontrollen over sin bil og skred derefter over i modsatte vejbane, hvor hun frontalt ramte en modkørende bil ført af en 64-årig mand. Uheldet skete i går aftes lørdag kl 22.42 tiden på Kolding Landevej.
  Den 60-årige kvinde har brækket nakken og den 64-årige mandlige bilist slap med et brækket håndled.Begge biler blev totalsmadret.
  Kolding Landevej var spærret i en times tid, mens redningsfolk arbejdede på stedet. Vejen var spejlglat.
  
  